open-index/open-wikipedia-markdown huggingface dataset:
D. B. Cooper

**D. B. Cooper** on pseudonüüm, mida seostatakse tuvastamata mehega, kes kaaperdas 1971. aasta 24. novembri pärastlõunal Ameerika Ühendriikide loodeosas Portland–Seattle'i liini teenindanud Northwest Orient Airlinesi lennu 305. Mees kasutas lennukipileti ostmisel valenime Dan Cooper, kuid on tolleaegsetes uudistes tehtud vea tõttu saanud tuntuks kui D. B. Cooper. Ähvardades lennuki väidetava lõhkeseadeldisega õhkida, nõudis kaaperdaja lunarahana välja 200 000 USA dollarit (2019. aasta vääringuga 1,26 miljonit) ja hüppas lõpuks langevarjuga lennukist välja. Tema edasine saatus pole teada ja tegu on ainsa lahendamata kaaperdamisjuhtumiga Ameerika Ühendriikide kommertslennunduse ajaloos.

Föderaalse Juurdlusbüroo (FBI) juhtimisel alustati Cooperi tabamiseks kohe ulatuslikku inimjahti, kuid temast ei leitud ühtki jälge. Mitmed FBI agendid on arvanud, et vastava erivarustuseta Cooper ei elanud ööpimeduses ja halva ilmaga sooritatud riskantset langevarjuhüpet üle. Järgnenud juurdlus, koodnimega NORJAK (*Northwest Hijacking*), kestis järjest 45 aastat ja selle käigus uuriti enam kui 800 võimalikku kahtlusalust, kellest omakorda pikemalt keskenduti umbes kahele tosinale. Siiski ei jõutud Cooperi identiteedi või tema võimaliku asukoha suhtes ühelegi lõplikule järeldusele. Juhtumi toimik oli 1996. aastaks paisunud enam kui 60 köiteliseks.. Aktiivne juurdlus lõpetati viimaks 2016. aasta juulis, kuid FBI võtab endiselt vastu füüsilisi asitõendeid, eelkõige seoses kasutatud langevarjude või lunarahaga.

## Viited

## Välislingid
* 
* D. B. Cooperi juhtumi tutvustus Föderaalse Juurdlusbüroo (FBI) kodulehel
* Artikkel D. B. Cooperist Encyclopædia Britannicas
Niebocko

**Niebocko** on küla Poolas Podkarpacie vojevoodkonnas Brzozówi maakonnas Dydnia vallas. Niebocko asub Brzozówist ligi 7 km idakagus ja Rzeszówist umbes 41 km lõunas.

## Viited
Dydnia

**Dydnia** on küla Poolas Podkarpacie vojevoodkonnas Brzozówi maakonnas, Dydnia valla halduskeskus. Dydnia asub Brzozówist umbes 10 km idas ja Rzeszówist ligikaudu 40 km lõunas.

Dydniat on esmamainitud 1361. aastal.

## Viited
Priit Pärkna

**Priit Pärkna** (sündinud 22. oktoobril 1975) on Eesti riigiametnik, politseinik (teenistusaste politseikolonel).

## Teenistuskäik
*1998–31.12.2003 Harju politseiprefektuuri kriminaalpolitsei osakonna politseivaneminspektor
*2004–2005 Põhja prefektuuri kriminaalosakonna isikuvastaste kuritegude talituse vanemkomissar
*2005–2008 Põhja prefektuuri kriminaalosakonna isikuvastaste kuritegude talituse juht
*2008–30.10.2014 Põhja prefektuuri kriminaalbüroo juht
*01.10.2014–30.06.2020 Politsei- ja Piirivalveameti peadirektori asetäitja teabehalduse ja menetluse alal
*01.07.2020–... Politsei- ja Piirivalveameti sisekontrollibüroo juhataja

## Tunnustus
* 2007 Kotkaristi V klassi teenetemärk

## Viited

## Välislingid
*"Priit Pärkna – superametnik" Tööelu, 05.01.2018
Albert Koba

**Albert-Ferdinand Koba** (enne I maailmasõda ka **Kooba**; 2. oktoober (vkj) / 14. oktoober 1878 Tallinn – ?) oli Tallinna kinnisvaraärimees, kes pani nime mitmele tänavale Lilleküla ja Pelgulinna asumis Tallinnas. Tema enda järgi oli nimetatud Alberti tänav (praegune Roo tänav).

## Elulugu
Ta sündis Johann (Ivan) Koba ja Helene Bleyeri pojana, leeris käis Niguliste kirikus märtsis 1896, rahvuselt eestlane; luterlane. Õppis Tallinna Aleksandri Gümnaasiumis. Tema isa Johann Koba oli sündinud Tartus ja ema Tartumaal, mõlemad olid varem olnud Tartu linna kodanikud. Alberti tädi Marie Berting elas 1920. aastate alguses samuti Tallinnas.

Optantide toimiku kohaselt oli Kobal keskharidus ja aedniku (puu- ja aiaviljakasvatuse kärneri) väljaõpe.

Perekonnale kuulusid mitmed krundid Tallinnas. Näiteks ostis Albert Koba 1904 Endla tänava lõpus tänaseks osaliselt säilinud hoonestusega Wittenhofi suvemõisa, tükeldas selle ja müüs kruntideks ning nii saanud alguse Lilleküla. 

1904. aastal valiti Koba Tallinna linnavolikogusse linnavolinikuks ja seal oli ta tegev ka aastatel 1905–1908.

1907. aastal oli Koba Tallinnas maaomanik ja linnavolinik ning Tallinna Vastastikuse Krediit-Ühisuse juhatuse liige.

Sugulaste sõnul pidanud Kobade perekond enne sõda Tallinnas võõrastemaja. Enne jaanuari 1914 elas Koba säilinud aadressbüroo teadete kohaselt Tallinnas Harju tänav 40, pärast seda suundus Peterburi. 

1920. aastal elas Koba Simferopolis Krimmis, talle oli väljastatud Tallinnast "sõjapõgeneja tunnistus". Enne Krimmi minekut müünud ta maha Keemia tänaval asunud majad, vaid üks krunt ("50 vakamaa suurune kapsaaia plats") olnud alles ja välja renditud. Oktoobris 1921. aastal taotles 43-aastane Koba Moskvas optandina Eesti kodakondsust ja asus detsembri keskpaigas taas elama Tallinna Riia võõrastemajja, hiljem Harju tn 17-3.  

Koba kohta on enamasti kirjutatud, et ta oli poissmees, kuid arhiivis on säilinud abielulahutuse toimik abikaasa Olgast aastast 1927. Ka Koba välispassis 1939–1940 on märge, et Albert-Ferdinand Koba oli lahutatud. Lapsi Kobal teadaolevalt polnud. 

Kobal oli Harjumaal Kodasoo vallas Saunjal puumassitööstus.

1935. aasta jaanuaris osales Koba Estonias peetud Tallinna eestlaste omavalitsuse 30. mälestusaastapäeval kui endine linnategelane. 

1937. aastast säilinud toimikute kohaselt ehitas Koba Tallinna paberivabrikut aadressile Kopli tn nr 72.

Kui 6. märtsil 1939 väljastati Kobale välispass "sõiduks Saksamaale ja teistesse riikidesse", oli ta sisse kirjutatud aadressil Tallinnas Roosikrantsi tänav 8B. 8. märtsil lahkus Koba Eestist ja oli 13. märtsil 1939 passitempli järgi Berliinis. 1939. aasta juuni lõpus viibis Koba mõned päevad Helsingis. Koba välispass kehtis 6. septembrini 1939 ja seda pikendati kuni 21. septembrini 1940. 

Koba edasine saatus, surm ja matmispaik on teadmata. Tallinna Linnaarhiivis on säilinud Koba varade natsionaliseerimistoimikud 1940. aastate algusest, nt Suurtüki tänaval (TLA.R-1.6-I.860) ja Roosikrantsi tänaval (TLA.R-1.6-I.92).

## Viited
Obarzym

**Obarzym** on küla Poolas Podkarpacie vojevoodkonnas Brzozówi maakonnas, Dydnia vallas. Obarzym asub Brzozówist ligi 12 km idas ja Rzeszówist umbes 39 km lõunakagus.

Küla on esmamainitud 1577. aastal.

## Viited
Tauno Tuisk

**Tauno Tuisk** (sündinud 8. oktoobril 1978 Raplas) on Eesti insener ja finantstegelane.

Tuisk õppis aastatel 1997–2001 Tallinna Tehnikakõrgkoolis logistikainseneriks. Seejärel töötas mitmes ettevõttes logistika, müügi ja turunduse alal.

Aastail 2008–2010 oli ta Amservis müügidirektor. 2011–2014 oli ta Politsei- ja Piirivalveametis (PPA) logistikajuhataja. 

2013–2015 õppis Tuisk Tallinna Tehnikaülikoolis ja sai tehnikateaduste magistrikraadi. 2014–2017 oli ta PPA peadirektori asetäitja varade alal.

Veebruarist 2018 on ta Tallinna Tehnikaülikooli finantsdirektor.

## Viited
Indrek Tibar

**Indrek Tibar** (sündinud 16. augustil 1973) on Eesti finantstegelane, endine politseinik.

2007. aastal kaitses Tibar Tartu Ülikoolis magistritöö "Rahapesu: kujunemislugu ja koosseis Eesti karistusõiguses". Ta kirjutas karistusseadustiku kommenteeritud väljaandele rahapesu-alaste paragrahvide kommentaarid.

Tibar osales politseis töötades ka justiitsministeeriumi juures tegutsenud karistusõiguse revisjoni komisjonis. Ta kuulus vara ja majandusalaste süütegude alagruppi.

## Teenistuskäik
*1993–1997 Politsei keskuurimisbüroo
*1997–2003 Keskkriminaalpolitsei
*2003–2005 OÜ CT-Security juhatuse liige
*2005–2007 Politseiamet
*2007–2012 AS Swedbank
*2012–02.2014 Politsei- ja Piirivalveameti peadirektori asetäitja varadel alal ja administratsiooni juht
*03.2014–02.2015 Politsei- ja Piirivalveameti peadirektori asetäitja kriminaalpolitsei alal

## Viited
Kristian Jaani

**Kristian Jaani** (sündinud 11. detsembril 1976) on endine siseminister ja politseiametnik. Ta oli alates 26. jaanuarist 2021 kuni 3. juunini 2022 Eesti siseminister Kaja Kallase esimeses valitsuses.

## Teenistuskäik
*1997–1997 Tallinna Politseiprefektuuri Politseipataljoni kordnik
*1998–1999 Tallinna Politseiprefektuuri Lõuna politseiosakonna jälitustalituse politseiinspektor
*1999–1999 Tallinna Politseiprefektuuri Lõuna politseiosakonna jälitustalituse politseivaneminspektor
*1999–2001 Tallinna Politseiprefektuuri Lõuna politseiosakonna kriminaaltalituse politseivaneminspektor
*2001–2002 Tallinna Politseiprefektuuri Lõuna politseiosakonna kriminaaltalituse politseijuhtivinspektor
*2002–2003 Tallinna Politseiprefektuuri Lõuna politseiosakonna kriminaaltalituse komissar
*2004–2006 Põhja Politseiprefektuuri Lõuna politseijaoskonna ülemkomissar
*2006–2007 Põhja Politseiprefektuuri Lõuna politseijaoskonna vanemkomissar
*2007–2008 Põhja Politseiprefektuuri korrakaitseosakonna vanemkomissar
*2008–2009 Põhja Politseiprefektuuri korrakaitseosakonna ülemkomissar
*2010–2013 Politsei- ja Piirivalveameti Põhja prefektuuri korrakaitsebüroo juht
*2013–2021 Politsei- ja Piirivalveameti Põhja prefektuuri prefekt
*2021–2022 Eesti Vabariigi siseminister 
*2022– Sisekaitseakadeemia politsei- ja piirivalvekolledži direktor

## Tunnustus
* 2008 Kotkaristi IV klassi teenetemärk
* 2016 Harjumaa teenetemärk
* 2018 Tallinna teenetemärk

## Viited

## Välislingid
* "Kristian Jaani lahkub poliitikast ja Keskerakonnast" ERR, 22. juuni 2022
Ameerika Ühendriikide põhiseaduse üheteistkümnes parandus

**Ameerika Ühendriikide põhiseaduse üheteistkümnes parandus** on Ameerika Ühendriikide põhiseaduse täiendus, mis keelab isikutel hageda osariiki föderaalkohtus.

Parandus võeti vastu Kongressis 4. märtsil 1794 ning ratifitseeriti osariikide tasemel 7. veebruaril 1795.

### Inglise keeles

### Eesti keeles
Heinrich V (Mecklenburg)

**Heinrich V** hüüdnimega *Rahumeelne* (3. mai 1479 – 6. veebruar 1552) oli valitsev Mecklenburgi hertsog Mecklenburg-Schwerini piirkonnas, hertsog Magnus II ja tema naise Sophie poeg.

Heinrich valitses alates 27. detsembrist 1503 üheskoos oma vendade Erich II ja Albrecht VII ning oma onu Balthasariga. Balthasar suri 16. märtsil 1507 ja Erich 22. detsembril 1508, mõlemad ilma pärijateta, seega Heinrich ja Albrecht said endile kogu maa. Esialgu valitsesid nad üheskoos. Albrecht tahtis korduvalt Mecklenburgi territooriumit jaotada ja selles lepiti kokku 7. mail 1520. Leping sätestas, et Heinrich valitseb Schwerinis ja Albrecht Güstrowis, ilma riiki *de facto* jagamata.

Vendade Heinrichi ja Albrechti valitsemisajal käivitas Martin Luther reformatsiooni, mis leidis Mecklenburgis kiiresti toetajaid. Luterlikku doktriini jutlustati siin enam või vähem avalikult juba 1523. aastal ja võibolla isegi varem. Hertsog Heinrich toetas uut doktriini algusest peale, esialgu väga ettevaatlikult, kuid üha avatumalt pärast Augsburgi riigipäeva 1530. aastal. Ta pidas alates 1524. aastast Lutheriga kirjavahetust ja Luther saatis talle õpetajaid ja jutlustajaid.

Heinrich ühines Torgau Liiduga 12. juunil 1526 ja 1532. aastal tuli ta lõpuks avalikult välja kui Lutheri toetaja. Loomulikult sundis tema ametikoht andma uuele õpetusele kindla välise ja sisemise korralduse, mistõttu palus ta superintendent Johann Rieblingil, keda Luther talle 1537. aastal soovitas, koostada kirikukord, katekismus ja agenda. Ülejäänud valitsemisaja jooksul oli ta hõivatud luterliku kiriku korraldamisega.

Pärast Lutheri surma puhkes Saksamaal ususõda. Kuid Heinrich ei osalenud; kuigi ta oli protestantlik vürst, ei olnud ta Schmalkaldeni liidu liige. Ta seisis vastu keiser Karl V poolt 1548. aastal Augsburgi interimi kehtestamisele. Heinrich kiitis heaks Mecklenburgi seisuste 1549. aasta juuli otsuse, mis tunnustas avalikult luterlikku doktriini. Varsti pärast seda, 6. veebruaril 1552, suri ta jumalakartliku ja rahumeelse vürsti mainega.

## Abielud ja lapsed

Heinrich oli abielus kolm korda. Esiteks abiellus ta 12. detsembril 1505 Brandenburgi kuurvürsti Johann Cicero tütre Ursulaga. Nad said kolm last:

* Magnus (1509–1550)
* Sophie (1508–1541)
* Ursula (suri 1586)

Heinrichi teine abielu 12. juunil 1513 oli Pfalzi kuurvürsti Philippi tütre Helenega. Nad said kolm last:

* Philipp (1514–1557)
* Margarethe (suri 1586)
* Katharina (suri 1586)

Heinrichi kolmas abielu (14. mail 1551) oli Saksi-Lauenburgi hertsogi Magnus I (Saksi-Lauenburg)Magnus I tütre Ursulaga. See abielu oli lastetu.
Magnus III (Mecklenburg)

**Magnus III** (4. juuli 1509 – 28. jaanuar 1550) oli Mecklenburgide dünastia liige, kes oli esimene luterlik Schwerini piiskopkonna administraator, keda viidatakse siiski kui vürstlikku piiskoppi. Ta oli Heinrich V ja selle naise Ursula poeg. Ta valiti piiskopiks 1516. aastal, kuid alaealisuse ja paavsti kinnituse puudumise tõttu asus ta administraatori ametisse alles 1532. aastal. Järgmisel aastal juurutas ta reformatsiooni. Ta abiellus Taani kuninga Frederik I vanema tütre Elisabethiga. Nad ei saanud lapsi.
Philipp (Mecklenburg)

**Philipp** (12. september 1514 - 4. jaanuar 1557) oli Mecklenburg-Schwerini hertsog.

Ta oli Heinrich V ja selle naise Helene von der Pfalzi noorim poeg. Vigastuse tõttu turniiril oli ta palju aastaid vaimuhaige. Pärast Heinrich V surma 1552. aastal elas ta Mecklenburgi hertsog Ulrichi õukonnas Güstrowis, kus ka suri.

Ta maeti Doberaner Münsterisse.
Brandon Saad

**Brandon Saad ** (sündinud 27. oktoobril 1992 Pittsburghis Pennsylvania osariigis) on Ameerika Ühendriikide jäähokimängija, kes mängib NHL-i klubis St. Louis Blues ründajana vasakäärel.

Aastatel 2010–2012 mängis Saad Ontario Hockey League'i (OHL) klubis Saginaw Spirit. Hooajal 2011–2012 pälvis ta OHL-i hooaja kõige spordimehelikumale mängijale antava William Hanley Trophy.

2011. aastal valis Chicago Blackhawks ta NHL-i ''draft''is 43. valikuna. NHL-is tegi ta debüüdi 7. oktoobril 2011 mängus Dallas Starsi vastu. Esimese värava lõi ta NHL-is 5. veebruaril 2013 mängus San Jose Sharksi vastu. Hooajal 2012–13 valiti ta uustulnukate hooaja sümboolsesse koosseisu (NHL All-Rookie Team). Aastatel 2013 ja 2015 võitis ta Blackhawksiga Stanley karika.

2015. aasta juunis liitus Saad Columbus Blue Jacketsiga, kuid naasis pärast kahte hooaega Blackhawksi. 2020. aasta oktoobris siirdus ta Colorado Avalanche'i, kus mängis ühe hooaja. 2021. aasta juulis sõlmis ta viieaastase lepingu Blueiga.

2016. aastal valiti Saad NHL-i tähtede mängule.

## Välislingid

* Brandon Saad NHL.com lehel
* Profiil hockeydb.com lehel
Duncan Keith

**Duncan Keith** (sündinud 16. juulil 1983 Winnipegis Manitobas) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2001–2002 mängis Michigani Osariigi Ülikooli meeskonnas. 2002. aastal valis Chicago Blackhawks ta NHL-i ''draft''is 54. valikuna. Enne karjääri NHL-is mängis ta veel Western Hockey League'i klubis Kelowna Rockets ja American Hockey League'i klubis Norfolk Admirals.

NHL-is debüteeris ta Chicago Blackhawksi meeskonnas hooajal 2005–06 ja mängis Blackhawksis oma NHL-i karjääri 16 esimesel hooajal. Aastatel 2010, 2013 ja 2015 võitis ta Blackhawksiga võitnud Stanley karika. Hooaegadel 2009–10 ja 2013–14 pälvis ta NHL-i hooaja parimale kaitsjale antava James Norris Memorial Trophy. Samadel hooaegadel valiti ta lisaks NHL-i hooaja sümboolsesse koosseisu (*[[NHL First All-Star Team]]*). 2015. aastal pälvis ta Stanley karika väljalangemismängude kõige väärtuslikumale mängijale antava Conn Smythe Trophy.

2021. aasta juulis müüdi tema mängijaõigused Edmonton Oilersile.

2008., 2011., 2015. ja 2017. aastal oli Keith valitud NHL-i tähtede mängule. 2017. aastal valiti ta NHL-i ajaloo saja parima mängija hulka (*100 Greatest NHL Players*).

2010. ja 2014. aastal tuli ta Kanada jäähokikoondise koosseisus olümpiavõitjaks. 2008. aasta maailmameistrivõistlustel võitis ta hõbemedali. 2012. aasta maailmameistrivõistlustel, kus Kanada langes välja veerandfinaalis, kogus Keith turniiri peale kaitsemängijatest enim punkte (11) ja andis enim väravasööte (10).

## Viited

## Välislingid
* Duncan Keith nhl.com lehel
* Duncan Keith hockeydb.com lehel
Złotokłos

**Złotokłos** on küla Poolas Masoovia vojevoodkonnas Piaseczno maakonnas Piaseczno vallas. Złotokłos asub Piasecznost ligi 12 km edelas ja Varssavi kesklinnast ligi 26 km lõunaedelas.

Złotokłosis asub küpsisevabrik.

## Viited
Anatoli Paal

**Anatoli Paal** (vene keeles *Анатолий Степанович Пааль*; 27. november 1954 Narva – 27. või 28. juuni 1999 Narva) oli Eesti majandustegelane ja poliitik.

Ta lõpetas Narva 8. 8-klassilise Kooli ja Narva 10. Keskkooli. 1977. aastal lõpetas ta Tallinna Polütehnilise Instituudi elektrijaamade erialal.

Aastatel 1977–1979 töötas ta Lõuna Kõrgepingevõrkude võrgurajooni dispetšerina, 1980–1981 Põlva kolhoosis.

1982. aastast töötas Anatoli Paal Balti Soojuselektrijaamas insenerina, meistrina ja tsehhijuhatajana. Aastatel 1992–1998 oli ta Balti SEJ direktor, 1998. aastast AS Eesti Energia Balti Elektrijaama direktor, 1999. aastast AS Eesti Energia Narva Elektrijaamade peadirektor.

1998. aastal oli ta Tartu Ülikooli kuratooriumi liige.

27. juunil 1999 tappis Anatoli Paali tema poeg esimesest abielust Aleksei.

## Tegevus NLKP-s ja ELKNÜ-s
*1979 Eestimaa Kommunistliku Partei liige
*1979–1980 Eestimaa Leninliku Kommunistliku Noorsooühingu Põlva Rajoonikomitee II ja I sekretär.

## Tegevus Narva linnaomavalituses
1989. aastal valiti ta Narva linnavolikogu liikmeks ja esitati Narva linnapea kandidaadiks. Aastatel 1993–1999 oli ta Narva linnavolikogu esimees.

Tänu tema toetusele sai Narva 1999. aastast Eesti sügispealinnaks.

## Tunnustus
*1999 Narva aukodanik
*Ida-Viru maakonna teenetemärk (postuumselt)

## Isiklikku
Anatoli Paal oli kaks korda abielus. Esimeses abielus sündis tal poeg Aleksei. Teises abielus abikaasa Gulnaraga sündis tal poeg Aleksandr.

## Viited
Erich II (Mecklenburg)

**Erich II** (3. september 1483 – 21./22. detsember 1508) oli Mecklenburgi hertsog, Magnus II ja selle naise Sophie poeg.

Erich valitses Mecklenburg-Schwerini pärast oma isa surma 27. detsembril 1503 koos oma vendade Heinrich V ja Albrecht VII ning oma onu Balthasariga. Erich ise suri tõenäoliselt 21. või 22. detsembril 1508. Ta maeti Doberaner Münsterisse. Ta ei abiellunud kunagi ja suri lastetuna.
ÜRO Julgeolekunõukogu resolutsioon 2532

**ÜRO Julgeolekunõukogu resolutsioon 2532** on ÜRO Julgeolekunõukogu 2020. aasta 1. juuli istungil vastu võetud resolutsioon ülemaailmse relvarahu kehtestamisest vähemalt 90 päevaks.

ÜRO peasekretär António Manuel de Oliveira Guterres esitas vastavasisulise ettepaneku 23. märtsil 2020. Enne seda, 18. märtsil oli samasisulise küsimuse tõstatanud Julgeolekunõukogu roteeruv liige Eesti.

172 ÜRO liikmesriiki ja vaatlejat allkirjastasid ettepaneku toetuseks mittesiduva avalduse juunis ja ÜRO Julgeolekunõukogu võttis oma resolutsiooniga seda toetava otsuse vastu juulis. Tegemist on esimese relvarahuga, mis peaks hõlmama kogu planeeti.

## Viited
Wólka Kozodawska

**Wólka Kozodawska** on küla Poolas Masoovia vojevoodkonnas Piaseczno maakonnas Piaseczno vallas. Wólka Kozodawska asub Piasecznost ligi 5 km lõunaedelas ja Varssavi kesklinnast umbes 22 km lõunas.

## Viited
Nasutów

**Nasutów** on küla Poolas Lublini vojevoodkonnas Lublini maakonnas Niemce vallas. Nasutów asub Niemcest ligi 7 km läänes ja Lublini kesklinnast umbes 13 km põhjas.

Nasutówit on esmamainitud 1417. aastal.

## Viited
Pierre Gasly

**Pierre Gasly** (sündinud 7. veebruaril 1996) on Prantsuse Vormel 1 sõitja võistkonnas Alpine F1 Team. Ta tegi oma Vormel 1 debüüdi Scuderia Toro Rosso võistkonnas 2017. aasta Malaisia GPl. 

## <big>Senine karjäär</big>
2017. aasta Vormel 1 hooajal sõitis ta kokku viiel etapil ja tema parimaks tulemuseks jäi Brasiilia GP 12. koht. Hooaja lõpetas ta 0 punktiga 21. kohal.
2018. aasta Vormel 1 hooajal osales ta kõigil 21 etapil. Tema parimaks jäi Bahreini GP 4. koht. Hooaja lõpetas ta 29 punkti ja 15. kohaga.
2019. aasta hooaega alustas ta Aston Martin Red Bull Racing meeskonnas, kuid hooaja keskpaigas vahetati ta välja Alexander Alboni vastu ning 13. etapist hooaja lõpuni sõitis ta Scuderia Toro Rosso võistkonnas. Tema parimaks tulemuseks jäi Brasiilia GP 2. koht. Hooaja lõpetas ta 95 punktiga 7. kohal.
Ulrich (Mecklenburg)

**Ulrich III** (5. märts 1527 – 14. märts 1603) oli Mecklenburg-Güstrow' hertsog aastatel 1555/56 – 1603.

## Noorus

Ulrich oli hertsog Albrecht VII ja tema naise Anna kolmas poeg. Ulrich sai hariduse Baieri õukonnas. Hiljem õppis ta teoloogiat ja õigust Ingolstadtis. Pärast isa surma võttis ta residentsiks Bützow' ja järgnes 1550. aastal oma nõole hertsog Magnus III-le kui Schwerini piiskopkonna luterlik administraator. Hiljem abiellus ta Magnuse lese Elisabethiga. Pärast Elisabethi surma abiellus ta Pommeri hertsogi Philipp I tütre Annaga.

Pärast oma onu Heinrich V surma võttis Ulrich valitsemisest osa, eriti Mecklenburgi osalemise ajal Schmalkaldeni sõjas. See puhkes pärimisvaidlusest, mille lahendas Brandenburgi kuurvürsti "Ruppiner dictum".

## Valitsemine

17. veebruaril 1555 sai Ulrich oma venna Johann Albrecht I kaasregendiks Mecklenburg-Güstrow's. 1556. aastal sai ta, säilitades oma vennaga ühise riigivalitsuse, endale Mecklenburgi idaosa pealinnaga Güstrow's, sellal kui Johann Albrecht sai lääneosa residentsiga Schwerinis. Pärast venna surma 1576. aastal tehti Ulrichist tolle järglaste, sh Johann Albrecht II eestkostja. Ulrich ehitas Güstrow' lossi oma vürstlikuks residentsiks.  

Ulrich kehastas haritud, kaasaegset vürsti ja oli jumalakartlik luterlane. Temast kujunes Mecklenburgi dünastia üks juhtivaid vürste. Ta jättis surres maha umbes 200 000-kuldnase varanduse. Ulrich osales Tycho Brahe ja David Chyträusi vahelises teaduslikus arutelus ning pidas kirjavahetust humanistidega nagu Heinrich Rantzau. 1594. aastal organiseeris ta Alam-Saksimaa keiserliku ringkonna juhina sõjalist ja rahalist abi Türgi ohu vastu. 

Ulrich oli vahendajaks Taani kuninga Frederik II ja tema õemehe, Holstein-Gottorpi hertsogi Johann Adolfi vahelises vaidluses, olles mõlemaga suurepärastes suhetes. Schwerini piiskopkonna administraatorina oli tema järglaseks ta lapselaps, viimane Schleswigi piiskop Taani vürst Ulrik, kes abiellus Katharina Hahn-Hinrichshageniga.

Ulrichi lapselaps Anna abiellus Šotimaa James VI-ga. 1598. aastal püüdis James VI kindlustada Inglismaa trooni. Ta saatis oma saadikud naise perekonna ja liitlaste juurde, et arutada tema õigust Elizabeth I troonile ning seda, et Euroopa vürstid peaksid teda toetama Hispaania nõuete vastu, vajadusel sõjalise abiga. Ulrich kirjutas 20. augustil Jamesile ettevaatliku kirja, soovitades, et Elizabeth peaks nimetama ta oma järglaseks, ja oli kindla relvatoe osas leige.

## Perekond

Ulrichi ainus laps abielust Elisabethiga oli Sophie.
Johann VII (Mecklenburg)

**Johann VII** (7. märts 1558 – 22. märts 1592) (mõnikord ka **Johann V**) oli Mecklenburg-Schwerini hertsog.

Johann oli Johann Albrecht I ja selle naise Anna Sophia poeg. Ta oli 18-aastane, kui tema isa suri. Määrati regentnõukogu, mis valitses tema nimel järgmised üheksa aastat.

Regentnõukogu andis tema territooriumite tegeliku valitsemise talle üle 1585. aastal. Ta seisis kohe silmitsi probleemidega, mille lahendamiseks ta oli halvasti varustatud, sealhulgas suur võlg ja tema onu Christophi nõuded territoriaalsetele järeleandmistele. Pärast eriti karmi vaidlust oma onuga tegi ta enesetapu.

Kuna enesetapjaid ei võinud matta pühitsetud maale, koostati lugu, milles väideti, et Johanni tappis saatan koos kahe naisega Schwerinist. Naisi küsitleti: Katharina Wankelmuth suri piinamise tagajärjel ja Magdalena Rukitz põletati tuleriidal. Nende süüdimõistmine nõidadena avas tee Johanni matmiseks Schwerini toomkirikusse.

## Abielu ja lapsed

17. veebruaril 1588 abiellus Johann Schleswig-Holsteini hertsogi Adolf I tütre Sophiaga. Nad said kolm last:

* Adolf Friedrich I (15. detsember 1588 – 27. veebruar 1658)
* Johann Albrecht II (5. mai 1590 – 23. aprill 1636)
* Anna Sophie (19. september 1591 – 11. veebruar 1648)
Adolf Friedrich I (Mecklenburg)

**Adolf Friedrich I** (15. detsember 1588 – 27. veebruar 1658) oli valitsev Mecklenburg-Schwerini hertsog aastatel 1592–1628 ja taas aastatel 1631–1658. Aastatel 1634–1648 valitses Adolf Friedrich administraatorina ka Schwerini piiskopkonda.

## Noorus

Ta oli Johann VII ja selle naise Sophia poeg.

Esialgu valitsesid Adolf Friedrich ja tema vend Johann Albrecht II Mecklenburg-Güstrow' hertsogi Ulrich III ja Mecklenburgi hertsogi Karl I (viimase isa onud) eestkoste all. Adolf Friedrich ja Johann Albrecht võtsid Mecklenburg-Schwerini valitsemise üle alates 16. aprillist 1608 ja pärast Karli surma 22. juulil 1610 valitsesid nad ka Mecklenburg-Güstrow's.

## Mecklenburgi jaotamine ja kolmekümneaastane sõda

1621. aastal jaotati Mecklenburgi hertsogkond ametlikult kahe venna vahel, Adolf Friedrich valitses Mecklenburg-Schwerinis ja Johann Albrecht valitses Mecklenburg-Güstrow's. Kolmekümneaastase sõja ajal tagandas Albrecht von Wallenstein hertsogid pärast seda, kui nad asusid salaja Taani kuninga Christian IV poolel Saksa-Rooma keisri Ferdinand II vastu sõdima. Wallenstein valitses hertsogkondi aastatel 1627–1631, kuni hertsogid Rootsi kuninga Gustav II Adolfi poolt ametisse ennistati. 1634. aastal sai Adolf Friedrich Taani Ulriki järel viimaseks Schwerini piiskopkonna administraatoriks enne piirkonna sekulariseerimist.

## Abielud ja lapsed

Adolf Friedrich I-l oli kokku 19 last.

Esimest korda abiellus ta 4. septembril 1622 krahv Enno III tütre Anna Mariaga. Nad said järgmised lapsed:

* Christian Ludwig I (11. detsember 1623 – 21. juuni 1692)
* Sophie Agnes (11. jaanuar 1625 – 26. detsember 1694)
* Karl (8. märts 1626 – 20. august 1670)
* Anna Maria (1. juuli 1627 – 11. detsember 1669)
* Johann Georg (5. mai 1629 – 9. juuli 1675)
* Hedwig (11. august 1630 – 17. mai 1631)
* Gustav Rudolf (26. veebruar 1632 – 14. mai 1670)
* Juliane (8. november 1633 – 3. veebruar 1634)

Teist korda abiellus Adolf Friedrich 1635. aastal hertsog Julius Ernsti tütre Marie Katharinaga. Nad said järgmised lapsed:

* Juliane Sibylle (16. veebruar 1636 – 2. oktoober 1701)
* Friedrich I (13. veebruar 1638 – 28. aprill 1688)
* Christina (8. august 1639 – 30. juuni 1693)
* Bernhard Sigismund (21. jaanuar 1641 – 15. november 1641)
* Augusta (24. september 1643 – 5. mai 1644)
* Marie Elisabeth (24. märts 1646 – 27. aprill 1713)
* Anne Sophie (24. november 1647 – 13. august 1723)
* Adolf Ernst (22. november 1650 – 13. jaanuar 1651)
* Philipp Ludwig (30. mai 1652 – 20. oktoober 1655)
* Heinrich Wilhelm (6. juuni 1653 – 2. detsember 1653)
* Adolf Friedrich II (19. oktoober 1658 – 12. mai 1708)
Rüütli 19

**Rüütli 19** on hoone Pärnus aadressil Rüütli tänav 19.

Rüütli ja Vee tänava nurgal asuv hoone on ehitatud uusrenessanss-stiilis.

Sadakond aastat kohtuhoonena tegutsenud majas paiknesid Pärnu Maakohus ja Tallinna Halduskohus.

## Ajalugu
1835. aastal rajati praeguse hoone kohale ühekorruseline kivimaja.

19. sajandi lõpul ostis maja Pihkva Kommertspanga Pärnu osakond ja tellis arhitekt Hugo von Wolffeldtilt ümberehitusprojekti. Majale lisati teine korrus ja hoone kujundati erinevate neostiilide seguna. Pank alustas ümberehitatud hoones tööd 1901. aasta jaanuaris.

Vene revolutsioon ja Eesti riigi teke mõjusid ruineerivalt panga tegevusele ja nii kolisid 1928. aastal vabaks jäänud ruumidesse Pärnu rahukohtu I ja II jaoskond.

Nõukogude ajal töötasid hoones rahvakohtud ja pangast kohtumajja kolis ka notariaalne tegevus. Aastatel 1945–1949 asus kohtumaja esimesel korrusel ka Pärnu kultuurimaja.

1978–1983 oli majas kapitaalremont.

Iseseisvuse taastamise järel hakkasid hoones tööle Pärnu Linnakohus ja Pärnu Halduskohus.

2007. aastal toimus hoone renoveerimine.

2025. aastal kolis kohus hoonest välja, kuna kärbete tõttu koondati kogu kohtupidamine ühte majja (Kuninga 22).

## Vaata ka
* Kuninga 22

## Viited
Trevor Noah

**Trevor Noah** (sündinud 20. veebruaril 1984 Johannesburgis) on Lõuna-Aafrika Vabariigist pärit koomik, poliitikakommentaator ja telesaatejuht. Ta elab Ameerika Ühendriikides New Yorgis.

## Elukäik
Noah' isa Robert on Šveitsi päritolu ja ema Patricia koosa päritolu. Noah sündis segarassilise lapsena apartheidi ajal, mil valgete ja mustade suhted olid Lõuna-Aafrikas seadusevastased. Rassidevahelised seksuaalsuhted ja abielud dekriminaliseeriti aasta pärast Noah' sündi, 1985. aastal. Noah kasvas üles ema ja emapoolse vanaema hoole all mustanahaliste linnas Sowetos. 

2002. aastal hakkas ta 18 aasta vanuselt kaasa lööma Lõuna-Aafrika meelelahutustööstuses. 2000. aastatel juhtis ta raadiosaadet, tegutses koomikuna, oli telesaatejuht ning juhtis auhinnatseremooniaid. 

2011. aastal kolis ta Ameerika Ühendriikidesse.

2014. aasta detsembris hakkas ta tegema kaastööd telekanali Comedy Central satiirilisele uudistesaatele "The Daily Show" ja 2015. aasta 28. septembril võttis Jon Stewartilt üle saatejuhi rolli. Paralleelselt saatejuhi tööga on ta jätkanud püstijalakomöödia tuuridega ning tegutsenud produtsendina. 

2016. aasta 22. märtsil oli "The Daily Show" saatekülaliseks Eesti toonane peaminister Taavi Rõivas. Rõivas reklaamis Eesti e-riiki ning kinkis Noah'le Eesti e-residentsust kinnitava kaardi.

2016. aastal ilmus lapsepõlvest koomilises võtmes jutustav autobiograafiline teos "Born a Crime" ("Kuritööna sündinud"), mis paigutus New York Timesi bestsellerite nimekirjas esikohale.

2018. aasta aprillis pani ta alguse Johannesburgis tegutsevale mittetulundusühingule Trevor Noah Foundation, mis tegeleb orbudele ja vähekindlustatud noorukitele hariduse andmisega ja nende sotsiaalse kapitali suurendamisega, et neil oleks tulevikus rohkem võimalusi.

## Tunnustus
* 2017. aastal sai ta satiirisaate "The Daily Show" juhtimise eest Emmy auhinna.
* 2017. ja 2018. aastal nimetas väljaanne The Hollywood Reporter Noah'd New Yorgi meedia 35 kõige mõjukama tegelase nimekirjas.
* 2018. aastal nimetas ajakiri Time Noah't maailma saja kõige mõjukama inimese nimekirjas.
*2023 Erasmuse preemia

## Isiklikku
Noah on polüglott. Ta räägib inglise, afrikaani, suulu, koosa, tsvana ja tsonga keelt, samuti natuke saksa keelt.

1992. aastal abiellus Noah' ema Ngisaveni Abel Shingangega, kellega sai 2 poega. 1996. aastal abielu lahutati, kuna Shingange oli vägivaldne nii Noah' kui tema ema vastu. 2009. aastal abiellus Noah' ema uue mehega, misjärel Shingange tulistas teda jalga ja pähe. Patricia jäi sellest hoolimata ellu. Shingange ähvardas ka Trevor Noah'd, mistõttu Noah suundus Lõuna-Aafrikast Los Angelesse. 

Noah on öelnud, et peab end progressiivseks inimeseks, kuid et ta ei ole poliitiliselt progressiivne. Ta ei näe ennast USA mõistes ei parempoolse ega vasakpoolsena.

## Viited

## Välislingid
* Trevornoah.com
Oscar Klefbom

**Oscar Erik Anders Klefbom** (sündinud 20. juulil 1993 Karlstadis) on Rootsi jäähokimängija, kes mängib kaitsjana NHL-i klubis Edmonton Oilers.

Ta alustas klubikarjääri Rootsi klubis Färjestad BK. Rootsi kõrgliigas debüteeris ta hooajal 2010–11.

2011. aastal valiti ta NHL-i ''draft''is Oilersi poolt 19. valikuna. Põhja-Ameerikasse suundus ta mängima 2013. aastal. Esmalt asus ta mängima American Hockey League'i klubis Oklahoma City Barons. Oilersis debüteeris Klefbom 11. märtsil 2014 mängus Minnesota Wildi vastu. Esimese värava lõi ta NHL-is sama aasta 28. märtsil mängus Anaheim Ducksi vastu mängu lisa-ajal, tuues Oilersile 4:3 võidu.

2012. aastal tuli Klefbom Rootsi kuni 20-aastaste koondisega juunioride maailmameistriks. Ta kuulus Rootsi jäähokikoondisse 2015. aasta maailmameistrivõistlustel.

## Välislingid
* Oscar Klefbom NHL.com lehel
* Oscar Klefbom veebilehel hockeydb.com
James Neal

**James Neal** (sündinud 3. septembril 1987 Whitbys Ontario provintsis) on Kanada jäähokimängija, kes mängib ääreründajana American Hockey League'i (AHL) klubis Springfield Thunderbirds.

Aastatel 2004–2007 mängis ta Ontario Hockey League'i (OHL) klubis Plymouth Whalers. 2007. aastal tuli ta Whalersiga OHL-i meistriks.

2005. aastal valis Dallas Stars ta NHL-i ''draft''is 33. valikuna. Hooajal 2007–08 mängis Neal American Hockey League'is Iowa Starsis, mis oli Dallas Starsi noorteklubi. NHL-is debüteeris ta Dallas Starsi meeskonnas hooajal 2008–09.

2011. aasta veebruaris siirdus ta Pittsburgh Penguinsi. Hooaeg 2011–12 on olnud individuaalselt Neli seni edukaim, kui ta lõi põhihooajal 40 väravat ja kogus 81 punkti. Ta oli sel hooajal Jevgeni Malkini järel teine resultatiivseim Penguinsi mängija ja liigas paremuselt kolmas väravakütt. Samal hooajal valiti lisaks Neal NHL-i hooaja sümboolsesse koosseisu (*[[NHL First All-Star Team]]*).

Aastatel 2014–17 mängis Neal kolm hooaega Nashville Predatorsis. Hooajal 2016–17 jõudis ta Predatorsiga Stanley karika finaali, kus Predators kaotas Neali eelmisele koduklubile Penguinsile mängudega 2:4.

Hooajal 2017–18 mängis ta Vegas Golden Knightsis. Ka sel hooajal jõudis Neal Stanley karika finaali, kus Golden Knights kaotas Washington Capitalsile mängudega 1:4.

2018. aasta juulis sõlmis Neal viieaastase lepingu Calgary Flamesiga. 2018–19 põhihooajal lõi Neal seitse väravat ja kogus 19 punkti. 2019. aasta juulis siirdus ta Edmonton Oilersisse. 2021. aasta oktoobris sõlmis ta üheaastase lepingu St. Louis Bluesiga. Kahvatu vormi tõttu (19 mänguga kaks väravat ja kaks väravasöötu) suunati ta 2022. aasta jaanuaris AHL-i klubisse Springfield Thunderbirds.

2012., 2016. ja 2018. aastal oli Neal valitud NHL-i tähtede mängule.

2009. aasta maailmameistrivõistlustel võitis Neal Kanada jäähokikoondisega hõbemedali.

## Viited

## Välislingid
* James Neal NHL.com lehel
* James Neal hockeydb.com lehel
Justin Schultz

**Justin Schultz** (sündinud 6. juulil 1990 Kelownas Briti Columbias) on Kanada jäähokimängija, kes mängib kaitsjana NHL-i klubis Seattle Kraken.

Aastatel 2006–2009 mängis Schultz British Columbia Hockey League'i klubis Westside Warriors. Aastatel 2009–2012 mängis ta kolm hooaega Wisconsini Ülikooli jäähokimeeskonnas. Hooaegadel 2010–11 ja 2011–12 valiti ta Western Collegiate Hockey Associationi hooaja parimaks kaitsjaks. Hooaja 2012–13 esimeses pooles mängis ta American Hockey League'i (AHL) klubis Oklahoma City Barons. Ta pälvis sel hooajal liiga parimale kaitsjale antava Eddie Shore Awardi.

2008. aastal valis Anaheim Ducks ta NHL-i ''draft''is 43. valikuna. NHL-is debüteeris ta hooajal 2012–13 Edmonton Oilersi meeskonnas. Samal hooajal valiti ta uustulnukate hooaja sümboolsesse koosseisu (*All-Rookie Team*).

2016. aasta veebruaris liitus Schultz Pittsburgh Penguinsiga. 2016. ja 2017. aastal võitis ta Penguinsiga Stanley karika.

2020. aasta oktoobris sõlmis ta kaheaastase lepingu Washington Capitalsiga.

2022. aasta juulis sõlmis Schultz kaheaastase lepingu Seattle Krakeniga.

Ta kuulus Kanada jäähokikoondisse 2013. aasta jäähoki maailmameistrivõistlustel.

## Viited

## Välislingid
* Justin Schultz NHL.com lehel
* Profiil hockeydb.com lehel
Niklas Süle

**Niklas Süle** (sündinud 3. septembril 1995 Frankfurdis) on Saksa jalgpallur, kes mängib Bundesliga klubis Müncheni Bayern ja Saksamaa jalgpallikoondises kaitsjana.

## Klubikarjäär

### Varajane karjäär
Niklas Süle alustas oma karjääri klubis Rot-Weiß Walldorf. 2006. aasta juulis liitus ta Eintracht Frankfurti noorteakadeemiaga, kus ta mängis kuni 2008–2009 hooaja lõpuni. 2009. aasta juulis liitus ta SV Darmstadt 98 noortevõistkonnaga, kuid juba pool aastat hiljem lahkus ta sealt ja liitus 1899 Hoffenheimi noorteakadeemiaga.

### 1899 Hoffenheim

11. mail 2013 tegi Niklas Süle debüüdi Hoffenheimi meeskonnas Bundesliga mängus Hamburger SV vastu. Ta tuli vahetusest sisse 81. minutil, asendades Andreas Ludwigi. Hoffenheim kaotas mängu 4:1. 

2012–2013 hooajal tegi Süle Hoffenheimi ridades kaasa kaks Bundesliga mängu ja kaks väljalangemismängude mängu.

Hooajal 2013–14 tegi Süle kaasa 25 Bundesliga mängu, lõi 4 väravat ning aitas Hoffenheimi klubil lõpetada Bundesligas üheksandal kohal. 

Kokku mängis Süle Hoffenheimi klubis 107 mängu ja lõi 7 väravat.     

### Müncheni Bayern

1. luuli 2017 aastal Niklas Süle Müncheni Bayerniga. Esimese värava lõi ta Bayer 04 Leverkuseni vastu 18. augustil 2017.
    
Süle võitis Müncheni Bayerniga oma esimese Bundesliga tiitli 2017–2018 hooajal, lõpetades hooaja suure 21-punktilise edumaaga Schalke 04 ees.    

## Koondisekarjäär
Koos Saksamaa U17-ga osales ta 2012. aasta UEFA Euroopa alla 17-aastaste meistrivõistlustel.  

Ta osales 2016. aasta suveolümpiamängude jalgpalliturniiril, kus Saksamaa võistkond võitis hõbemedali.

Ta esindas Saksamaas 2018. aasta jalgpalli maailmameistrivõistlustel, kus Saksamaa oli ühes alagrupis Mehhiko, Lõuna Korea ja Rootsiga. Saksamaa jäi seal alagrupis viimaseks.   

## Viited
EDC Paris Business School

**EDC Paris Business School** on La Défenseis asuvate linnakutega Euroopa äriülikool, mis on asutatud 1950. aastal.

Õppekavadel on kolm rahvusvahelist akrediteeringut: CGE, EPAS ja UGEI. 

Kooli vilistlaste seas on tuntud ärimehi ja poliitikuid, näiteks Jean Todt (prantsuse autosporditegelane).

## Viited


## Välislingid
* www.edcparis.edu
Kuninga 22

**Kuninga 22** on kohtuhoone Pärnus aadressil Kuninga tänav 22.

Tänapäeval tegutseb hoones Pärnu Maakohus.

## Ajalugu
Kahekorruseline hoone ehitati kaupmehemajaks umbes 1680. aastatel. Kivimajana on see kaardile kantud juba 1696. aastal.

Nikolai tänava poolne eraldi asunud kivist kahekorruseline ait-elamu ehitati 18. sajandi II poolel ja liideti peamajaga 19. sajandi I poolel.

Hoone natsionaliseeriti 1940. aastal ja nõukogude perioodil asus majas Pärnu merekooli õppekorpus.

1995. aastal andis Pärnu linnavalitsus maja Justiitsministeeriumile. Sama aasta 8. mail hoone süüdati, mille tõttu sai see ulatuslikke kahjustusi. Hoone taastati 1999. aasta lõpuks ja Pärnu Maakohtu uus maja avati pidulikult 27. jaanuaril 2000.

Hoone renoveeriti 2019. aastal.

2025. aastal koliti kogu kohtupidamine Pärnus ühte majja ja nii jäi tühjaks Rüütli 19 hoone, mis oli samuti tegutsenud kohtuhoonena.

## Vaata ka
* Rüütli 19

## Viited
John Green

**John Michael Green** (sündinud 24. augustil 1977) on ameerika kirjanik ning YouTube'i sisulooja.

## Teosed
* "Alaskat otsides" (*Looking for Alaska*, 2005)
* "Katherine'ite küllus" (*An Abundance of Katherines*, 2006)
* (*Let It Snow: Three Holiday Romances*, 2008) kaasautoriteks Maureen Johnson ja Lauren Myracle.
* "Paberlinnad" (*Paper Towns*, 2008)
* (*Will Grayson, Will Grayson*, 2010) kaasautoriks David Levithan.
* "Süü on tähtedel" (*The Fault in Our Stars*, 2012)
* "Kilpkonnad alla välja" (*Turtles All the Way Down*, 2017)
Pratulin

**Pratulin** on küla Poolas Lublini vojevoodkonnas Biała Podlaska maakonnas Rokitno vallas. Pratulin asub Bugi jõe vasakul kaldal, Valgevene piiri ääres.

Küla on esmamainitud 1478. aastal. Tol ajal oli küla nimi Hornów või Hornowo. 1732. aastal anti asulale linnaõigused ja linn sai nimeks Pratulin. Pratulin kaotas linnaõigused 11. jaanuaril 1820.

## Viited
Pulmapilt (film)

**"Pulmapilt"** on 1980. aastal valminud Eesti mängufilm.

Filmi režissöör on Raul Tammet, stsenarist Svjatoslav Gervassijev, operaator Jüri Garšnek, kunstnik Epp Maria Kokamägi ja helilooja Gunnar Graps.

## Osades
* Ants – Rein Aren
* Lembit – Lembit Ulfsak
* Noor Ants – Raul Tammet
* Laine, pruut – Katrin Püttsepp

## Viited
Pokinianka

**Pokinianka** on küla Poolas Lublini vojevoodkonnas Biała Podlaska maakonnas Rokitno vallas. Pokinianka asub Valgevene piirist umbes 7 km kaugusel, Biała Podlaskast umbes 18 km kirdes.
Murovani Kurõlivtsi

**Murovani Kurõlivtsi** (ukraina Муровані Курилівці) on alev Ukrainas Vinnõtsja oblastis, Murovani Kurõlivtsi rajooni keskus. Murovani Kurõlivtsi asub Žvani jõe ääres, Vinnõtsjast umbes 105 km edelas.

Asulat on esmamainitud 1493. aastal. Alevi staatuse sai Murovani Kurõlivtsi 1956. aastal.

## Viited

## Välislingid

*https://rada.info/rada/04325974/
August 2020

**August 2020**.

2020. aasta august algas laupäeval ja lõppes 31 ööpäeva pärast esmaspäeval.

## [[1. august]]
*Araabia Ühendemiraatides käivitati esimene neljast Barakah' tuumaelektrijaama reaktorist. See on esimene tuumaelektrijaam Araabia poolsaarel.

## [[2. august]]
* Maale naasis Crew Dragon Demo-2, mis oli kosmoselaeva Crew Dragon esimene mehitatud kosmoselend.

## [[3. august]]
## [[4. august]]
* Liibanoni pealinna Beiruti sadamas toimus õhtul kaks võimsat plahvatust, kui tuld võttis 2014. aastal sadama territooriumile ladustatud ammooniumnitraat. Beirutis jäi peavarjuta ligikaudu 300&#160;000 inimest ning kuulutati välja kahenädalane erakorraline seisukord.
* Lennundusettevõte Virgin Atlantic andis Ameerika Ühendriikides sisse pankrotiseaduse peatükile 15 tugineva avalduse kaitsmaks ennast likvideerimise eest.
* Ulatuslikud vihmad põhjustasid Lõuna-Koreas Gyeonggi provintsis üleujutusi ja maalihkeid. Evakueeriti üle tuhande inimese ja hukkus vähemalt 14.
* Koroonapandeemia: Filipiinid ja Poola teatasid uutest ühe päeva jooksul tuvastatud nakatumise rekorditest.

## [[5. august]]
* Sri Lankas toimusid parlamendivalimised.
* Koroonapandeemia: Prantsusmaal teatati suurimast uute nakatumiste arvust alates mai lõpust ning Hispaanias on viimase 24 tunni jooksul tuvastatud rohkem uusi juhtumeid, kui mistahes päeval alates riikliku eriolukorra lõpetamisest juunis.

## [[6. august]]
* Koroonapandeemia: Ukraina teatas teist päeva järjest uuest nakatunute arvu rekordist.

## [[9. august]]
* Valgevenes toimusid presidendivalimised. Võitjaks kuulutati senine president Alaksandr Łukašenka. Minskis ja mitmes teises linnas puhkesid ulatuslikud meeleavaldused. Opositsioonikandidaat Svjatlana Cihanoŭskaja teatas, et peab end valimiste võitjaks.

## [[10. august]]
*Liibanoni peaminister Ḩassān Diyāb astus seoses Beiruti sadamas aset leidnud plahvatustega ametist tagasi.
*Türgi saatis Kreeka rannikuvetesse seismoloogiauuringute laeva, et uurida merealuseid nafta- ja gaasimaardlaid. See oli Türgi vastuseks mõni päev varem Kreeka ja Egiptuse vahel sõlmitud kokkuleppele merepiiri osas, mida Türgi ei tunnusta. See käik süvendas pingeid Kreeka ja Türgi vahel.

## [[13. august]]
* USA president Donald Trump kuulutas välja rahuleppe Iisraeli ja Araabia Ühendemiraatide vahel.

## [[20. august]]
* Eesti Vabaerakonna ja Elurikkuse Erakonna üldkogud kinnitasid liitumise ja sellega loodi Eesti Tulevikuerakond.
* Venemaa opositsiooniliider Aleksei Navalnõi viidi mürgistuskahtlusega haiglasse.

## Viited
September 2020

**September 2020**, kroonika

2020. aasta september algas teisipäeval ja lõppes 30 ööpäeva pärast kolmapäeval.

## [[3. september]]
*Jamaicas toimunud parlamendivalimised võitis konservatiivne Jamaica Tööpartei (JLP).

## [[4. september]]
*Tartus algas Rally Estonia 2020, 2020. aasta autoralli maailmameistrivõistluste etapp.

## [[6. september]]
*Rally Estonia 2020 võitsid Ott Tänak ja Martin Järveoja.

## [[25. september]]
*Ishmael Toroama vannutati Bougainville'i presidendiks.

## [[27. september]]
Puhkes 2020. aasta Mägi-Karabahhi konflikt.

## Viited
Jesperi Kotkaniemi

**Jesperi Kotkaniemi** (sündinud 6. juulil 2000 Poris) on Soome jäähokimängija, kes mängib keskründajana NHL-i klubis Carolina Hurricanes.

Ta alustas klubikarjääri kodulinna klubis Ässät. Debüüthooajal 2017–18 lõi Kotkaniemi Soome kõrgliigas kümme väravat ja andis 19 väravasöötu.

2018. aastal valis Montreal Canadiens ta NHL-i ''draft''is kolmanda valikuna. 2018. aasta juulis sõlmis ta klubiga kolmeaastase lepingu. NHL-is tegi Kotkaniemi debüüdi 3. oktoobril 2018 mängus Toronto Maple Leafsi vastu, saades kirja ühe väravasöödu. Ta sai sellega esimeseks 2000. aastatel sündinud mängijaks, kes on mänginud mõnes Põhja-Ameerika neljas suurimas spordiliigas. Esimese värava lõi ta NHL-is 1. novembril 2018 mängus Washington Capitals vastu. Ta sai sellega 18 aasta ja 118 päeva vanuselt pärast Mario Tremblayd Canadiensi ajaloo teiseks noorimaks väravalööjaks. Oma debüüthooajal lõi ta NHL-is kokku 11 väravat ja andis 23 väravasöötu.

Enne NHL-i hooaja algust mängis ta hooaja 2020–21 esimeses pooles laenul taas Ässätes. Canadiensiga jõudis ta hooajal 2020–21 Stanley karikavõistluste finaali, kus kaotati Tampa Bay Lightningile.

2021. aasta augustis sõlmis ta üheaastase lepingu Carolina Hurricanesiga.

2018. aastal tuli Kotkaniemi Soome kuni 18-aastaste koondisega omavanuste maailmameistriks.

## Viited

## Välislingid
* Jesperi Kotkaniemi NHL.com lehel
* Jesperi Kotkaniemi hockeydb.com lehel
Mae Thorani

**Phra Mae Thorani** (tai keeles พระแม่ธรณี, paali keeles *Vasundharā* või *Dharaṇī*) on budistlikus mütoloogias maajumalanna või 'maaema', kes on laialdaselt austatud theravaada budismi maades, Kagu-Aasias. Teda kujutatakse tavaliselt noore naisena, kes väänab oma juustest välja vett.  

Legendide kohaselt oli Siddhārtha Gautama parajasti istumas püha viigipuu all ja saavutamas Virgumist, kui ilmus kuri deemon Mara teda takistama ja saatis oma kolm tütart teda kiusama. Koos nendega saabus ka veel tohutu armee võitlejaid. Siddhartha, kes polnud veel virgumisele jõudnud, soovis saada kinnitust sellele, et ta on Virgumise tõepoolest pälvinud. Ta pöördus Maa poole tunnistuse saamiseks. Selleks puudutas ta parema käe sõrmega Maad.

Virgumise ehk Valgustumise on pälvinud see, kes eelmistes eludes on kogunud piisaval hulgal pälvimusi ehk, teisiti öeldes, teinud piisavalt palju heategusid, ohverdanud, annetanud jne. Ohverdamise juures on aga alati kombeks kallata mõni piisk vett Maa peale. Seega on Maa alati tunnistajaks inimese ohverdusele. See on ülemaailmselt levinud komme, eesti keeles "kahjamine".

Aga kui Siddhartha oli oma sõrmega Maad puudutanud, siis ilmus Maajumalanna ning hakkas oma juustest vett välja väänama. See oli kõik see vesi, mida Siddhartha oma eelmistes eludes oli Maale kahjanud. Ja seda vett oli nii palju, et see uputas ja uhas minema need kiusajad ja kogu armee, kes kõik olid tulnud tema Virgumist takistama. Sellega tõestas Mae Thorani, kuivõrd palju oli Siddhartha oma varasemates eludes head teinud.

Ikonograafiliselt kujutatakse Buddhat sageli nii, et vasak käsi puhkab süles, peapesa üleval, aga parem käsi on põlvel, sõrmed alla suunatud. Seda žesti nimetatakse *bhumisparsa mudra* ja see sümboliseerib nii Maa tunnistajaks kutsumist, Mara võitmist (tai keeles *Mara Vichai*) kui ka Virgumiseni jõudmist. Kuna Virgumise saavutamisel mingeid muid väliseid märke ei avaldu, siis on *bhumisparsa mudra* saanud selle ülima eesmärgi sümboliks.

## Viited
Chris Wagner

**Christopher Wagner** (sündinud 27. mail 1991 Walpole'is, Massachusettsis) on USA jäähokimängija, kes mängib NHL-i klubis Boston Bruins keskründajana.

2010. aastal valiti ta NHL-i ''draft''is Anaheim Ducksi poolt 122. valikuna. Aastatel 2010–2012 mängis ta Colgate'i ülikooli meeskonnas. 2012. aastal liitus ta American Hockey League'i klubiga Norfolk Admirals. Ducksi meeskonnas debüteeris Wagner NHL-is 17. oktoobril 2014 mängus Minnesota Wildi vastu.

2015. aasta novembris liitus ta Colorado Avalanche'iga. 25. novembril 2015 lõi ta mängus Ottawa Senatorsi vastu oma esimese värava NHL-is. 2016. aastal siirdus ta tagasi Ducksi. 2018. aasta veebruaris liitus ta New York Islandersiga.

2018. aasta juulis sõlmis Wagner kaheaastase lepingu Boston Bruinsiga. 2018–19 põhihooaeg oli tema senise NHL-i karjääri edukaim, kui ta lõi 12 väravat ja andis seitse väravasöötu, kuid vigastuse tõttu ei saanud ta osaleda Stanley karika finaalis St. Louis Bluesi vastu. 2019. aasta novembris pikendas ta oma lepingut Bruinsiga.

## Viited

## Välislingid
* Chris Wagner NHL.com lehel
* Chris Wagner hockeydb.com lehel
Johanna-Elise Kabel

**Johanna-Elise Kabel** (sündinud 30. mail 2000) on Eesti tantsija ja koreograaf.

2019. aasta maist on ta Tatjana Mihhailova-Saare tüdrukuteansambli Little Messi liige ning esines selle koosseisus lauluvõistluse Eesti Laul 2020 poolfinaalis.

2020. aastast töötab ta Kaari Sillamaa Laste Kaunite Kunstide Koolis Laste Muusikateatri vanema rühma ja Noorte Muusikateatri koreograafina.
Aleksei Aleksejevitš Leontjev

**Aleksei Aleksejevitš Leontjev** (vene keeles Алексей Алексеевич Леонтьев; 14. jaanuar 1936 Moskva – 12. august 2004 Moskva) oli Nõukogude keeleteadlane ja psühholoog, Aleksei Leontjevi poeg.

Ta õppis M. V. Lomonossovi nimelise Moskva Riikliku Ülikooli filoloogiateaduskonna germaani filoloogia osakonnas, mille lõpetas 1958. aastal. Samast aastast töötas NSV Liidu Teaduste Akadeemia Keeleteaduse Instituudis. 1963. aastal kaitses ta teaduste kandidaadi väitekirja filoloogias ning 1968. aastal doktoriväitekirja filoloogias. 1975. aastal sai ta doktorikraadi psühholoogias doktoritööga "Kõnelise suhtlemise psühholoogia" (vene keeles Психология речевого общения). 1997. aastal sai ta professoriks. Ta on maetud Moskva Kuntsevo kalmistule.

## Teosed eesti keeles
* *Inimese keel ja mõtlemine*. Tõlkija: J. Rebane. Tallinn: Eesti Raamat, 1967.
* *Mis on keel*. Vene keelest tõlkinud M. Relvik, kommentaarid kirjutanud Lembit Vaba. Tallinn: Valgus, 1980.

## Viited